સુરતના પાલનપુર જકાતનાકા પાસે આવેલા આરોગ્ય કેન્દ્ર પાસે આદર્શ નગરકર નામના યુવકને 10થી 15 જણાએ માર માર્યો હતો અને પછી ચપ્પુના ઘા મારીને તેની હત્યા કરી હતી. મૃતકના પિતા રાજપાલ નગરકરે જણાવ્યું હતું કે, રવિવારની રાત્રે તેઓ પરિવાર સાથે ભોજન કરી રહ્યા હતા, ત્યારે એક મિત્રે ફોન કરી જણાવ્યું હતું કે, કેટલાક અજાણ્યા ઇસમો તમારા પુત્રને મારી રહ્યા છે. જેથી તેઓ તાત્કાલિક દોડી ગયા હતા. જેમની પાછળ પત્ની અને પુત્રી પણ દોડી આવ્યા હતા.